Вялікая ціхаакіянская смеццевая пляма

Вялі́кая ціхаакія́нская сме́ццевая пля́ма, Ціхаакіянскі смеццевы вір або Смеццевая пляма ў Паўно́чным Ці́хім акія́не — акіянская смеццевая пляма ў паўночнай частцы Ціхага акіяна. Знаходзіцца паміж 135° і 155° заходняй даўгаты і 35° і 42° паўночнай шыраты. Сабранае тут смецце трапіла з краінаў Ціхаакіянскага кальца (Азія, Паўднёвая і Паўночная Амерыка). Пляма складаецца з «усходняй» часткі — ад Каліфорніі да Гаваяў — і «заходняй» — ад Гаваяў да Японіі. Гэта не цэльныя кавалкі плывучых астравоў смецця, а раскіданыя на вялікай плошчы аскепкі, якія з гэтай прычыны цяжка заўважыць са спадарожніка альбо нават плыўцам ці нырцам, якія трапляюць у гэтую зону. Большую частку плямы складаюць мікраскапічныя часцінкі памерам меней за пазногаць — так званы мікрапластык, які плавае ў верхнім слоі вады. Паводле ацэнкі адмыслоўцаў з «The Ocean Cleanup», плошча плямы складае 1,6 млн км² (2018) і пастаянна павялічваецца: з 1945 года яе плошча павялічвалася ў 10 разоў кожнае дзесяцігоддзе. Падобныя плямы існуюць і ў Атлантычным і Індыйскім акіянах, што пагражае марской экалогіі і біяразнастайнасці. Зноскі Спасылкі Большое тихоокеанское мусорное пятно: МИФ или РЕАЛЬНОСТЬ? (руск.) Daniel Engler.There Is No Island of Trash in the Pacific. // Слэйт, 12 верасня 2016 года. (англ.) Мусор в океане (руск.) Институт пяти круговоротов Мусорный остров в Тихом океане массой в 3,5 млн тонн продолжает разрастаться «Остров» из мусора в Тихом океане уже превысил в два раза территорию США (руск.) Ученые исследуют «мусорный остров» в Тихом океане (руск.) Океанский мусорный водоворот ошарашил учёных масштабом (руск.)